เรื่องร้องเรียน: แจ้งเรื่องตั้งแต่ปลายปี 65 จนตอนนี้กลางปี 66 ยังไม่ได้ดำเนินการ ไม่ทราบว่าทำอะไรกันอยู่ครับ
การดำเนินการของเจ้าหน้าที่: จากกรณีผู้รับบริการร้องเรียนผ่านระบบ Traffy Fondue เมื่อวันที่ 9 กรกฎาคม 2566 เวลา 08.47 น. เขตประเวศส่งต่อมายังโรงพยาบาลสิรินธร กรณีท่านผู้รับบริการกับโรงพยาบาลสิรินธรแจ้งว่า “แจ้งเรื่องตั้งแต่ปลายปี 2565 จนตอนนี้กลางปี 2566 ยังไม่ได้ดำเนินการ ไม่ทราบว่าทำอะไรกันอยู่ครับ  ทางโรงพยาบาลสิรินธร ตรวจสอบข้อเท็จจริงพบว่าเมื่อวันที่ 19 พฤศจิกายน 2565 ได้มีผู้รับบริการแจ้งเรื่องห้องน้ำชำรุด และโรงพยาบาลสิรินธรได้ประสานแจ้งช่างเข้าดำเนินการซ่อมแล้วเมื่อวันที่ 24 พฤศจิกายน 2565 เนื่องจากยังอยู่ในประกันความชำรุดบกพร่อง  และเมื่อวันที่ 29 มิถุนายน 2566 ตรวจพบว่าโถปัสสาวะรั่วซึม ก้านโยกของถังพักน้ำชักโครกหักชำรุดไม่สามารถใช้งานได้ เนื่องจากปัจจุบันมีผู้รับบริการโรงพยาบาลสิรินธรเป็นจำนวนมาก เพื่อความปลอดภัยของผู้รับบริการ เจ้าหน้าที่จึงปิดการใช้ห้องน้ำห้องนี้เป็นการชั่วคราว พร้อมได้แจ้งให้ซ่างเข้ามาดำเนินการแก้ไข   คณะผู้บริหารโรงพยาบาลสิรินธรขออภัยในความไม่สะดวก และขอขอบพระคุณในความเชื่อมั่นและไว้ใจให้โรงพยาบาลสิรินธรดูแลให้บริการ และขอบพระคุณที่ท่านร่วมเป็นส่วนหนึ่งในการพัฒนาระบบบริการของเรา
ความเห็นของผู้แจ้ง: บางทีมันก็น่าแปลกว่าทำไมรพ.รัฐหลายๆแห่งเขาดำเนินการได้ไวกว่าสิรินธร รบกวนทีมบริหารพิจารณาตัวเองด้วยนะครับ
พื้นที่: แขวงประเวศ เขตประเวศ กรุงเทพมหานคร